Komission asetus (EY) N:o 2654/1999, annettu 16 päivänä joulukuuta 1999, kaseiinin ja kaseinaattien valmistukseen käytettävän rasvattoman maidon tuen myöntämisestä annetun asetuksen (ETY) N:o 2921/90 muuttamisesta



Virallinen lehti nro L 325 , 17/12/1999 s. 0010 - 0011



KOMISSION ASETUS (EY) N:o 2654/1999, annettu 16 päivänä joulukuuta 1999, kaseiinin ja kaseinaattien valmistukseen käytettävän rasvattoman maidon tuen myöntämisestä annetun asetuksen (ETY) N:o 2921/90 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1) ja erityisesti sen 15 artiklan, sekä katsoo seuraavaa: 1) Asetuksella (EY) N:o 1255/1999 korvataan 1 päivästä tammikuuta 2000 neuvoston asetus (ETY) N:o 804/68(2), sellaisena kuin se on viimeksi muutettuna asetuksella (EY) N:o 1587/96(3), ja muiden muassa kaseiiniksi ja kaseinaateiksi jalostetulle rasvattomalle maidolle myönnettävää tukea koskevista yleisistä säännöistä 15 päivänä heinäkuuta 1968 annettu neuvoston asetus (ETY) N:o 987/68(4), sellaisena kuin se on viimeksi muutettuna asetuksella (ETY) N:o 1435/90(5). Tämän uuden järjestelmän huomioon ottamiseksi on syytä muuttaa kaseiinin ja kaseinaattien valmistukseen käytettävän rasvattoman maidon tuen myöntämisestä 10 päivänä lokakuuta 1990 annetun komission asetuksen (ETY) N:o 2921/90(6), sellaisena kuin se on viimeksi muutettuna asetuksella (EY) N:o 2501/1999(7), säännöksiä. Tästä syystä kyseistä asetusta olisi täydennettävä kyseisessä tukijärjestelmässä tarkoitettujen tuotteiden määritelmillä ja täsmennettävä, mille elimelle hakijan on esitettävä hakemuksensa. Näitä säännöksiä sovelletaan 1 päivästä tammikuuta 2000. 2) Maidon ja maitotuotteiden hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 2921/90 1 artikla seuraavasti: 1) Korvataan 2 kohdan johdantolause seuraavasti: "2. Tukea myönnetään kirjallisen hakemuksen perusteella, jonka kaseiinien ja kaseinaattien tuottaja esittää sen jäsenvaltion toimivaltaiselle elimelle, jossa kaseiini tai kaseinaatit on tuotettu. Hakemuksessa on oltava seuraavat tiedot:" 2) Lisätään kohta seuraavasti: "4. Tässä asetuksessa tarkoitetaan a) 'rasvattomalla maidolla' yhden tai useamman lehmän tai vuohen maitoa, johon ei ole lisätty mitään ja josta on erotettu kerma vain osittain siten, että sen rasvapitoisuus on korkeintaan 0,10 prosenttia; b) 'kokonaiskaseiinilla' veteen liukenematonta tuotetta, joka on saatu saostamalla rasvattomasta maidosta hapattamalla se mikrobien, happojen, juoksetteiden tai muiden maidon hyydytysentsyymien avulla, sanotun kuitenkaan rajoittamatta tätä mahdollisesti edeltävien ioninvaihtojen ja konsentraatiomenetelmien soveltamista; c) 'kaseiineilla' pestyä ja kuivattua, veteen liukenematonta tuotetta, joka on saatu kokonaiskaseiineista tai saostamalla rasvattaomasta maidosta hapattamalla se mikrobien, happojen, juoksetteiden tai muiden maidon hyydytysentsyymien avulla, sanotun kuitenkaan rajoittamatta tätä mahdollisesti edeltävien inoninvaihtojen ja konsentraatiomenetelmien soveltamista; d) 'kaseinaateilla' neutraloivilla aineilla käsitellystä kaseiinista tai kokonaiskaseiinista kuivattamalla saatuja tuotteita." 2 artikla Tämä asetus tulee voimaan 1 päivänä tammikuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä joulukuuta 1999. Komission puolesta Franz FISCHLER Komission jäsen (1) EYVL L 160, 26.6.1999, s. 48. (2) EYVL L 148, 28.6.1968, s. 13. (3) EYVL L 206, 16.8.1996, s. 21. (4) EYVL L 169, 18.7.1968, s. 6. (5) EYVL L 138, 31.5.1990, s. 8. (6) EYVL L 279, 11.10.1990, s. 22. (7) EYVL L 304, 27.11.1999, s. 13.